Οι **Sabaton** είναι σουηδικό power metal συγκρότημα, το οποίο δημιουργήθηκε στο Φαλούν το 1999. Η στιχουργική του συγκροτήματος ασχολείται αποκλειστικά με θέματα πολέμου και ιστορικών μαχών και προσώπων.

Το 2012, τέσσερα μέλη του συγκροτήματος αποχώρησαν αφήνοντας τον τραγουδιστή Γιόακιμ Μπροντέν και τον μπασίστα Παρ Σούνστρομ να συνεχίσουν τους Sabaton με νέα μέλη.

Βιογραφία
---------

### Αναγνώριση και επιτυχία

Οι Sabaton σχηματίστηκαν το 1999 από τον τραγουδιστή και κιμπορντίστα Γιόακιμ Μπροντέν, τους κιθαρίστες Ρίκαρντ Σουντέν και Όσκαρ Μοντελίους, τον μπασίστα Παρ Σούνστρομ και το ντράμερ Ριχάρντ Λάρσον. Κυκλοφόρησαν το πρώτο τους άλμπουμ το 2000, μία συλλογή των δύο ντέμο τους με τίτλο *Fist for Fight*, με σκοπό την άνοδο της δημοτικότητας τους για μελλοντικές κυκλοφορίες. Την επόμενη χρονιά, προσέλαβαν το ντράμερ Ντάνιελ Μούλμπακ και ηχογράφησαν το δεύτερο τους άλμπουμ *Metalizer* με σκοπό να το κυκλοφορήσουν μέσω της Underground Symphony, αλλά μετά από δύο χρόνια αναβολών, η προσπάθεια για το συγκεκριμένο άλμπουμ εγκαταλείφθηκε.

Ο Γιόακιμ Μπροντέν
Ο δεύτερος τους δίσκος κυκλοφόρησε τελικά τον Μάρτιο του 2005 με τίτλο *Primo Victoria* μέσω της Black Lodge Records και σε παραγωγή του Τόμι Τέγκτρεν. Το συγκεκριμένο άλμπουμ εγκαινίασε την πολεμική θεματολογία για τους Sabaton. Μετά την κυκλοφορία του δίσκου, στο συγκρότημα εντάχθηκε ο κιμπορντίστας Ντάνιελ Μιρ, αφήνοντας τον Μπροντέν αποκλειστικά σε ρόλο τραγουδιστή. Κατά την περιοδεία για την προώθηση του δίσκου, το συγκρότημα έπαιξε για πρώτη φορά εκτός Σουηδίας.

Τον Ιανουάριο του 2006, οι Sabaton επέστρεψαν στο στούντιο, ηχογραφώντας σε διάστημα τριών εβδομάδων το τρίτο τους άλμπουμ με τίτλο *Attero Dominatus*, το οποίο ανέβηκε στο Top-20 της πατρίδας τους. Πριν την επίσημη κυκλοφορία, το συγκρότημα περιόδευσε στην Ευρώπη ανοίγοντας τις εμφανίσεις των Edguy και των Dragonforce και μετά την έκδοση του δίσκου πραγματοποίησαν δύο ευρωπαϊκές περιοδείες ως πρώτο όνομα και έπαιξαν τρεις συναυλίες στη Σουηδία με τους νικητές της Eurovision 2006, Lordi.

Η πρώτη περιοδεία του 2007 πραγματοποιήθηκε μαζί με τους Therion και τους Grave Digger και κατά τη διάρκεια της εκδόθηκε το προ πέντε χρόνων αναβληθέν άλμπουμ, *Metalizer*. Η περιοδεία για την προώθηση του δίσκου ονομάστηκε Metalizing Europe, με τους Sabaton να παίζουν σε μεγάλα φεστιβάλ της Ευρώπης.

Στα τέλη της χρονιάς, έπαιξαν σε τρεις συναυλίες των Helloween και επικεντρώθηκαν στη δημιουργία του επόμενου τους άλμπουμ, το οποίο στηρίχτηκε στη φιλοσοφία της Τέχνης του Πολέμου του Σουν Τσου και ονομάστηκε *The Art of War*. Ο δίσκος σκαρφάλωσε στην πέμπτη θέση των σουηδικών τσαρτ και έλαβε υποψηφιότητα για σουηδικό Βραβείο Γκράμι, ενώ το τραγούδι "*Cliffs of Gallipoli*" ανέβηκε στην κορυφή των σινγκλ και έγινε χρυσό. Η περιοδεία για το άλμπουμ διήρκεσε από τον Μάιο του 2008 μέχρι τον Δεκέμβριο του 2009 με το συγκρότημα να παίζει 160 συναυλίες σε πάνω από 20 χώρες. Η κυβέρνηση της Πολωνίας τους τίμησε, δίνοντας τους τη δυνατότητα να παίξουν ζωντανά στο πεδίο της μάχης της Βίζνα, την οποία περιέγραψαν στους στίχους του τραγουδιού "*40:1*".

Κατά τη διάρκεια της περιοδείας, τα μέλη του σχήματος είχαν ήδη συνθέσει τα κομμάτια του επόμενου τους άλμπουμ και υπέγραψαν συμβόλαιο συνεργασίας με τη "Nuclear Blast". Ενδιάμεσα, είχαν ζητήσει από τους οπαδούς τους να τους στείλουν ιδέες για μάχες για τις οποίες θα ήθελαν να γράψουν, δεχόμενοι χιλιάδες απαντήσεις. Η σύνθεση ολοκληρώθηκε τον Ιανουάριο του 2010 και η ηχογραφήσεις ξεκίνησαν στα Abyss Studios αμέσως μετά. Ο δίσκος κυκλοφόρησε στις 21 Μαΐου του 2010, ανεβαίνοντας στο # 2 στη Σουηδία, το Top-10 στην Ουγγαρία, την Ελλάδα και την Πολωνία, όπου έγινε και χρυσό. Για την προώθηση του δίσκου, πραγματοποίησαν μία μεγάλη περιοδεία η οποία ξεκίνησε από το Ισραήλ και πέρασε από σχεδόν ολόκληρη την Ευρώπη. Τον Σεπτέμβριο του 2011, πραγματοποίησαν την περιοδεία Power of Metal II στη Γερμανία μαζί με τους Grave Digger, Powerwolf και Skull Fist. Την ίδια περίοδο, κυκλοφόρησε το ζωντανά ηχογραφημένο άλμπουμ *World War Live: Battle of the Baltic Sea*, ενώ τον Σεπτέμβριο του 2010, είχαν επανεκδοθεί τα άλμπουμ "*Primo Victoria*", "*Attero Dominatus*", "*Metalizer*" και "*The Art of War*" με προηγουμένως ακυκλοφόρητα κομμάτια.

### Αλλαγή σύνθεσης

Ο Ντάνιελ Μούλμπακ
Στις 31 Μαρτίου του 2012, ανακοινώθηκε ο διαχωρισμός του συγκροτήματος με μοναδικούς παραμένοντες τον τραγουδιστή Γιόακιμ Μπροντέν και τον μπασίστα Παρ Σούνστρομ. Η νέα σύνθεση των Sabaton περιελάμβανε τους κιθαρίστες Κρις Ρόρλαντ και Θόμπε Ενγκλούντ, όπως και το ντράμερ Ρομπόν Μπεκ. Τέσσερις ημέρες αργότερα, κυκλοφόρησε το ομώνυμο σινγκλ από το νέο δίσκο τους με τίτλο *Carolus Rex*, με αγγλικούς και σουηδικούς στίχους. Ταυτόχρονα, ανακοινώθηκε η παγκόσμια περιοδεία The Swedish Empire Tour με 32 εμφανίσεις στις Ηνωμένες Πολιτείες και το Μεξικό. Ο δίσκος κυκλοφόρησε στα τέλη Μαΐου του 2012, ανεβαίνοντας στο # 2 στη Σουηδία και το Top-10 στη Γερμανία, τη Φινλανδία και την Πολωνία, ενώ βραβεύθηκε ως χρυσός στην Πολωνία και πλατινένιος στην πατρίδα τους, όπου παρέμεινε στους καταλόγους επιτυχιών για παραπάνω από ένα χρόνο.

Το Νοέμβριο του 2012, ο Ρομπόν Μπεκ αποφάσισε να κάνει ένα διάλειμμα από τις ζωντανές εμφανίσεις, δίνοντας προσωρινά τη θέση του στον Σνόουι Σο των Mercyful Fate και King Diamond. Ένα χρόνο αργότερα, αποχώρησε οριστικά, με αντικαταστάτη τον Χάνες Βαν Νταλ των Evergrey.

Στις αρχές του 2014, το συγκρότημα δημοσίευσε το εξώφυλλο του νέου του δίσκου, ο οποίος κυκλοφόρησε στις 16 Μαΐου 2014 με τίτλο *Heroes*. Ο δίσκος γνώρισε τη μεγαλύτερη επιτυχία από οποιοδήποτε μέχρι τότε άλμπουμ των Sabaton, αφού ανέβηκε στην κορυφή των σουηδικών τσαρτ, στο #2 στη Φινλανδία, το #3 στη Γερμανία και το #6 στην Πολωνία. Η περιοδεία για την προώθηση του δίσκου θα περάσει από όλη την Ευρώπη μέχρι τα τέλη του 2014, με συμμετοχές σε μεγάλα φεστιβάλ όπως το Download Festival της Αγγλίας, το Graspop Metal Meeting του Βελγίου, το Masters of Rock της Τσεχίας, το Greenfield Festival της Ελβετίας, κ.ά..

Την άνοιξη του 2016, το συγκρότημα επέστρεψε στο στούντιο για την ηχογράφηση του επόμενου του δίσκου, του οποίου ο τίτλος είναι *The Last Stand*. Στα τέλη Ιουλίου του ίδιου έτους, ο κιθαρίστας Θόμπε Ενγκλούντ αποχώρησε από το συγκρότημα, παίζοντας για τελευταία φορά με το συγκρότημα στο Sabaton Open Air στα μέσα Αυγούστου. Τη θέση του πήρε ο Τόμι Γιόχανσον, με τον οποίο περιόδευσε το συγκρότημα για την προώθηση του άλμπουμ, το οποίο ανέβηκε στην κορυφή των φινλανδικών, σουηδικών και ελβετικών τσαρτ, ενώ μπήκε στο Top-20 στη Μεγάλη Βρετανία και στο Top-100 του αμερικάνικου Billboard.

Το 2019, οι Sabaton συνεργάστηκαν με τις Babymetal στο κομμάτι Oh! Majinai, όπου έκανε φωνητικά ο Μπροντέν. Για τη συγκεκριμένη συνεργασία, ο Μπροντέν ανέφερε, αστειευόμενος, ότι κόντεψε να χάσει τη φωνή του επειδή οι παραγωγοί συνεχώς του ζητούσαν να την αγριέψει περισσότερο. Το κομμάτι συμπεριλήφθηκε στο άλμπουμ των πρώτων με τίτλο *Metal Galaxy*.

Δισκογραφία
-----------

Στούντιο ηχογραφήσεις

| Έτος | Άλμπουμ | Σουηδία | Γερμανία | Φινλανδία | Ελβετία | Πολωνία | Βρετανία | Η.Π.Α. |
| --- | --- | --- | --- | --- | --- | --- | --- | --- |
| 2005 | ***Primo Victoria*** | 43 | - | - | - | - | - | - |
| 2006 | ***Attero Dominatus*** | 16 | - | - | - | - | - | - |
| 2007 | ***Metalizer*** | 21 | - | - | - | - | - | - |
| 2008 | ***The Art of War*** | 5 | - | - | - | - | - | - |
| 2010 | ***Coat of Arms*** | 2 | 19 | 17 | 33 | 9 | - | - |
| 2012 | ***Carolus Rex*** | 2 | 7 | 9 | 19 | 7 | - | - |
| 2014 | ***Heroes*** | 1 | 3 | 2 | 7 | 6 | 59 | 99 |
| 2016 | ***The Last Stand*** | 1 | 2 | 1 | 1 | 2 | 17 | 63 |
| 2019]] | ***The Great War*** | - | - | - | - | - | - |  |
| 2022 | ***The War to End All Wars*** | - | - | - | - | - | - |  |


|  |  |
| --- | --- |
| Ζωντανές ηχογραφήσεις* *World War Live: Battle of the Baltic Sea (2011)*
* *Swedish Empire Live* (2013)
* *Heroes On Tour* (2016)
 | Συλλογές* *Fist for Fight* (2000)
* *Metalus Hammerus Rex* (2012)
 |

Παραπομπές
----------

1. ↑   *Sabaton - Fist For Fight*, 2002, ανακτήθηκε στις 2023-08-23
2. ↑  Learning War History with Metal Music (Sabaton)
3. ↑  «Daniel Mÿhr | Metal Insider». *metalinsider.net*. Ανακτήθηκε στις 23 Αυγούστου 2023.
4. ↑  «Sabaton - Attero Dominatus review». *Metal Storm* (στα Αγγλικά). Ανακτήθηκε στις 23 Αυγούστου 2023.
5. ↑  «SABATON To Support EDGUY, DRAGONFORCE On European Tour». *BLABBERMOUTH.NET* (στα Αγγλικά). 24 Δεκεμβρίου 2005. Ανακτήθηκε στις 23 Αυγούστου 2023.
6. ↑  Sabaton is touring with Lordi![*νεκρός σύνδεσμος*]
7. ↑  «Dark music site - Therion, Gravedigger + Sabaton». *web.archive.org*. 3 Ιουνίου 2015. Αρχειοθετήθηκε από το πρωτότυπο στις 3 Ιουνίου 2015. Ανακτήθηκε στις 23 Αυγούστου 2023.
8. ↑   *Sabaton - Metalizer*, 2007, ανακτήθηκε στις 2023-08-23
9. ↑  «Sabaton - Metalizing Europe Tour». *Metal Storm* (στα Αγγλικά). Ανακτήθηκε στις 23 Αυγούστου 2023.
10. ↑  «SABATON - The Art Of War - The Metal Observer». *www.metal-observer.com*. Ανακτήθηκε στις 23 Αυγούστου 2023.
11. ↑  «Heroes of the Battle of Wizna ~ Sabaton 40 to 1 » Rod Collins». Αρχειοθετήθηκε από το πρωτότυπο στις 3 Ιουνίου 2015. Ανακτήθηκε στις 30 Μαΐου 2014.
12. ↑  SABATON - Coat Of Arms - Nuclear Blast
13. ↑  «Kereső - lista és dátum szerint - Archívum - Hivatalos magyar slágerlisták». *slagerlistak.hu*. Ανακτήθηκε στις 23 Αυγούστου 2023.
14. ↑  «Πολωνικές βραβεύσεις». Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 30 Μαΐου 2014.
15. ↑  «Sabaton Tour Dates 2010 Coat of Arms World Tour». Αρχειοθετήθηκε από το πρωτότυπο στις 3 Ιουνίου 2015. Ανακτήθηκε στις 30 Μαΐου 2014.
16. ↑  «POWER OF METAL II 2011 TOUR - Sabaton». Αρχειοθετήθηκε από το πρωτότυπο στις 5 Δεκεμβρίου 2014. Ανακτήθηκε στις 30 Μαΐου 2014.
17. ↑  «SABATON Re-Armed Editions Due In September; Bonus Track Sample Streaming». Αρχειοθετήθηκε από το πρωτότυπο στις 3 Σεπτεμβρίου 2010. Ανακτήθηκε στις 30 Μαΐου 2014.
18. ↑  Sabaton part ways with FOUR band members, and confuse the hell out everyone while they do it
19. ↑  SABATON: New Lineup Unveiled
20. ↑  «Sabaton – Official Headquarters | This is the new Sabaton!». Αρχειοθετήθηκε από το πρωτότυπο στις 5 Δεκεμβρίου 2014. Ανακτήθηκε στις 30 Μαΐου 2014.
21. ↑  «SABATON ANNOUNCE 2012 "SWEDISH EMPIRE" TOUR». Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 30 Μαΐου 2014.
22. ↑  «Carolus Rex by Sabaton - Music Charts». *acharts.co*. Ανακτήθηκε στις 23 Αυγούστου 2023.
23. ↑  «Sabaton – Official Headquarters | Thank you Gothenburg!». Αρχειοθετήθηκε από το πρωτότυπο στις 15 Απριλίου 2017. Ανακτήθηκε στις 30 Μαΐου 2014.
24. ↑  «Welcome HANNES VAN DAHL - Sabaton». Αρχειοθετήθηκε από το πρωτότυπο στις 21 Σεπτεμβρίου 2016. Ανακτήθηκε στις 30 Μαΐου 2014.
25. ↑  «Heroes by Sabaton - Music Charts». *acharts.co*. Ανακτήθηκε στις 23 Αυγούστου 2023.
26. ↑  «Sabaton – Official Headquarters | ON TOUR». Αρχειοθετήθηκε από το πρωτότυπο στις 23 Μαΐου 2014. Ανακτήθηκε στις 30 Μαΐου 2014.
27. ↑  Tragakis, Nikos. «SABATON: Oι πρώτες πληροφορίες για το νέο album». *Metal Hammer*. Ανακτήθηκε στις 23 Αυγούστου 2023.
28. ↑  SABATON: Αλλαγή στη σύνθεση της μπάντας - Metal Hammer
29. ↑  Μπακούση, Μάγδα. «SABATON: Νέος κιθαρίστας». *Metal Hammer*. Ανακτήθηκε στις 23 Αυγούστου 2023.
30. ↑  «The Last Stand by Sabaton - Music Charts». *acharts.co*. Ανακτήθηκε στις 23 Αυγούστου 2023.
31. ↑  News, BABYMETAL (19 Σεπτεμβρίου 2020). «Joakim Brodén Talks About The Recording Process For "Oh! MAJINAI"». *Unofficial BABYMETAL News* (στα Αγγλικά). Ανακτήθηκε στις 23 Αυγούστου 2023.
32. ↑   *Babymetal - Metal Galaxy*, 2019-10-11, ανακτήθηκε στις 2023-08-23
33. ↑  swedishcharts.com - Swedish Charts Portal
34. ↑  charts.de[*νεκρός σύνδεσμος*]
35. ↑  finnishcharts.com - Discography Sabaton-title=Sabaton
36. ↑  Suche - hitparade.ch
37. ↑  «OLiS – sprzedaż w okresie 24.05.2010 – 30.05.2010». olis.onyx.pl. Ανακτήθηκε στις 2 Φεβρουαρίου 2013.   
«OLiS – sprzedaż w okresie 22.08.2011 – 28.08.2011». olis.onyx.pl. Ανακτήθηκε στις 2 Φεβρουαρίου 2013.   
«OLiS – sprzedaż w okresie 28.05.2012 – 03.06.2012». olis.onyx.pl. Ανακτήθηκε στις 2 Φεβρουαρίου 2013.
38. ↑  Official Albums Chart UK Top 100 - The Official Charts Company - Sabaton
39. ↑  Sabaton | Awards | AllMusic

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Sabaton** |

* Επίσημη ιστοσελίδα
* Sabaton στο Metal Storm
* Sabaton στην Encyclopaedia Metallum: The Metal Archives

  

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Sabaton |
| --- |
|  |
| 
* **Γιόακιμ Μπροντέν**
* **Παρ Σούνστρομ**
* **Κρις Ρόρλαντ**
* **Θόμπε Ενγκλούντ**
* **Χάνες Βαν Νταλ**

* Όσκαρ Μοντελίους
* Ρίκαρντ Σουντέν
* Ριχάρντ Λάρσον
* Ντάνιελ Μούλμπακ
* Ντάνιελ Μιρ
* Ρομπόν Μπεκ
 |
|  |
| Ηχογραφήσεις σε στούντιο | 
* *Primo Victoria* (2005)
* *Attero Dominatus* (2006)
* *Metalizer* (2007)
* *The Art of War* (2008)
* *Coat of Arms* (2010)
* *Carolus Rex* (2012)
* *Heroes* (2014)
* *The Last Stand* (2016)
 |
|  |
| Ζωντανές ηχογραφήσεις | 
* *World War Live: Battle of the Baltic Sea* (2011)
* *Swedish Empire Live* (2013)
* *Heroes on Tour* (2016)
 |
|  |
| Συλλογές | 
* *Fist for Fight* (2000)
* *Metalus Hammerus Rex* (2012)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 127733860
* ISNI: 0000 0004 7096 012X
* GND: 16026521-6
* BNF: cb17721233h (data)
* MusicBrainz: 39a31de6-763d-48b6-a45c-f7cfad58ffd8
* NKC: xx0150564

 |

 |